Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10424

3. Légialkalmassági követelmények a megnövelt hatótávolságú üzemeltetéshez A megnövelt hatótávolságú üzemeltetésre tervezett repülőgép típus légialkalmassági jogosítása során különösen ügyeljenek az előírt biztonsági szint fenntartására olyan körülmények között, amelyek az ilyen repülés végrehajtása során bekövetkezhetnek. Ezek közé tartozik a hosszú ideig tartó repülés egy hajtómű és/vagy az alapvető repülési rendszerek meghibásodása után. Dolgozzák ki és vegyék fel a repülőgép repülésvégrehajtási kézikönyvébe, karbantartási kézikönyvébe vagy más megfelelő okmányába a megnövelt hatótávolságú üzemeltetéssel kapcsolatos különleges tájékoztatásokat és eljárásokat. Megjegyzés: A repülőgép rendszereinek teljesítményére valamint megbízhatóságára vonatkozó követelményeket a megnövelt hatótávolságú üzemeltetés esetére a Légialkalmassági Kézikönyv (Doc 9760) tartalmazza .

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes